ข้อบังคับมหาวิทยาลัยบูรพาข้อบังคับมหาวิทยาลัยบูรพาว่าด้วยเครื่องแบบพนักงานมหาวิทยาลัยบูรพาพ.ศ. ๒๕๕๒ โดยที่เป็นการสมควรให้มีข้อบังคับว่าด้วยเครื่องแบบพนักงานมหาวิทยาลัยบูรพาอาศัยอำนาจตามความในมาตรา๒๑ (๒) และมาตรา ๖๗ แห่งพระราชบัญญัติมหาวิทยาลัยบูรพา พ.ศ. ๒๕๕๐ สภามหาวิทยาลัยบูรพาจึงออกข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับมหาวิทยาลัยบูรพาว่าด้วยเครื่องแบบพนักงานมหาวิทยาลัยบูรพา พ.ศ. ๒๕๕๒ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในข้อบังคับนี้พนักงานมหาวิทยาลัย หมายความว่าพนักงานมหาวิทยาลัยบูรพา ตามข้อบังคับมหาวิทยาลัยบูรพาว่าด้วยการบริหารงานบุคคลของมหาวิทยาลัย พ.ศ. ๒๕๕๑ และที่แก้ไขเพิ่มเติมเครื่องแบบ หมายความว่าเครื่องแต่งกายทั้งหลายรวมทั้งเครื่องหมายต่าง ๆ ตลอดจนสิ่งประกอบเครื่องแต่งกายอย่างอื่นที่กำหนดให้พนักงานมหาวิทยาลัยแต่งตามรูปแบบแนบท้ายข้อบังคับนี้ดุมตราสัญลักษณ์มหาวิทยาลัย หมายถึง ดุมโลหะสีทองมีการนำตราสัญลักษณ์ประจำมหาวิทยาลัย เป็นวงกลมซ้อนกันสองวง วงกลมในมีรูปเลขไทย ๙ อยู่ตรงกลางล้อมรอบด้วยกนกเปลวเพลิงด้านบนมีรัศมีประกอบแปดแฉก ด้านล่างของเลข ๙เป็นเส้นโค้งสามเส้น วงกลมนอกเบื้องบนมีคำว่า สุโขปญฺญาปฏิลาโภ เบื้องล่างมีคำว่า มหาวิทยาลัยบูรพา เป็นองค์ประกอบตามรูปที่ ๑ แนบท้ายข้อบังคับนี้เข็มตราสัญลักษณ์มหาวิทยาลัย หมายถึงเข็มโลหะสีทองมีการนำตราสัญลักษณ์ประจำมหาวิทยาลัย เป็นวงกลมซ้อนกันสองวงวงกลมในมีรูปเลขไทย ๙ อยู่ตรงกลางล้อมรอบด้วยกนกเปลวเพลิงด้านบนมีรัศมีประกอบแปดแฉก ด้านล่างของเลข ๙เป็นเส้นโค้งสามเส้น วงกลมนอกเบื้องบนมีคำว่า สุโขปญฺญาปฏิลาโภ เบื้องล่างมีคำว่า มหาวิทยาลัยบูรพา บริเวณด้านบนและด้านล่างของวงกลมวงนอกมีรูปลวดลายไทยประดับอยู่ในทรงพุ่มข้าวบิณฑ์ใช้ติดคอเสื้อเครื่องแบบปกติขาวของพนักงานชาย และหญิง ตอนหน้าทั้ง ๒ ข้างเป็นองค์ประกอบ ตามรูป ที่ ๒ แนบท้ายข้อบังคับนี้เครื่องหมายหน้าหมวก หมายถึง เครื่องหมายหน้าหมวกโลหะสีทอง มีการนำตราสัญลักษณ์ประจำมหาวิทยาลัย เป็นวงกลมซ้อนกันสองวงวงกลมในมีรูปเลขไทย ๙ อยู่ตรงกลางล้อมรอบด้วยกนกเปลวเพลิง ด้านบนมีรัศมีประกอบแปดแฉก ด้านล่างของเลข ๙เป็นเส้นโค้งสามเส้น วงกลมนอกเบื้องบนมีคำว่า สุโขปญฺญาปฏิลาโภ เบื้องล่างมีคำว่า มหาวิทยาลัยบูรพา มีลวดลายไทยประดับอยู่โดยรอบทรงพุ่มข้าวบิณฑ์เป็นองค์ประกอบ ตามรูปที่ ๓แนบท้ายข้อบังคับนี้อินทรธนู หมายถึง เครื่องหมายประดับบ่าขนาดกว้าง ๕เซนติเมตร ยาวตามความยาวของบ่าพื้นสักหลาดสีดำ บนอินทรธนูปักด้วยไหมสีทองโดยอินทรธนูแข็งมีการนำตราสัญลักษณ์ประจำมหาวิทยาลัย เป็นวงกลมซ้อนกันสองวงวงกลมในมีรูปเลขไทย ๙ อยู่ตรงกลางล้อมรอบด้วยกนกเปลวเพลิง ด้านบนมีรัศมีประกอบแปดแฉก ด้านล่างของเลข ๙เป็นเส้นโค้งสามเส้น วงกลมนอกเบื้องบนมีคำว่า สุโขปญฺญาปฏิลาโภ เบื้องล่างมีคำว่า มหาวิทยาลัยบูรพา เปรียบเสมือนดวงอาทิตย์ที่ส่องแสงแห่งปัญญา ด้านล่างของตราสัญลักษณ์มีแถบ๓ แถบ ลายคลื่นทะเล ด้านบนของตราสัญลักษณ์ประดับลวดลายไทยทรงพุ่มข้าวบิณฑ์เปรียบดั่งรัศมีดวงอาทิตย์ มีลายกระจังประดับซ้ายและขวาปลายอินทรธนูมนติดดุมโลหะสีทองตราสัญลักษณ์มหาวิทยาลัยขนาดเล็กเป็นองค์ประกอบตามรูปที่ ๔ แนบท้ายข้อบังคับนี้ข้อ ๔เครื่องแบบพนักงานมี ๒ ชนิด คือ๔.๑เครื่องแบบปฏิบัติงานให้ใช้ชุดสากลนิยมหรือชุดสุภาพ๔.๒เครื่องแบบพิธีการมี ๓ ชนิด คือ๔.๒.๑เครื่องแบบปกติขาว(ก)สำหรับพนักงานมหาวิทยาลัยชาย ประกอบด้วย(๑)หมวก ทรงหม้อตาลสีขาว กระบังหน้าทำด้วยหนังหรือวัตถุเทียมสีดำ สายรัดคางสีทองกว้าง ๑ เซนติเมตร มีดุมตราสัญลักษณ์มหาวิทยาลัย ขนาดเล็กติดที่ข้างหมวก ข้างละ ๑ดุม ผ้าพันหมวกเป็นแถบลายถักสีขาว ที่หน้าหมวกติดเครื่องหมายหน้าหมวก(๒)เสื้อ แบบราชการสีขาว ใช้ดุมโลหะสีทอง ตราสัญลักษณ์มหาวิทยาลัย ๕ ดุมติดเข็มตราสัญลักษณ์มหาวิทยาลัยที่คอเสื้อด้านหน้าทั้ง ๒ ข้างมีอินทรธนูประดับบ่าเสื้อทั้ง ๒ ข้างผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วย(๓)กางเกงขายาวสีขาว แบบราชการไม่พับปลายขา(๔)เข็มขัดหนังสีดำ(๕)รองเท้าหนังหุ้มส้นสีดำ ไม่มีลวดลาย และถุงเท้าสีดำ(ข)สำหรับพนักงานมหาวิทยาลัยหญิง ประกอบด้วย(๑)หมวก เป็นหมวกแก็ปทรงอ่อนพับปีกสีขาวสายรัดคางสีทองมีดุมโลหะสีทองตราสัญลักษณ์มหาวิทยาลัยติดที่ข้างหมวกข้างละ ๑ ดุมผ้าพันหมวกสีขาวที่หน้าหมวกติดเครื่องหมายหน้าหมวก(๒)เสื้อ ให้ใช้เสื้อนอกคอแบะสีขาวแบบคอแหลม แขนยาวถึงข้อมือมีตะเข็บหลัง ๔ ตะเข็บที่แนวสาบอก มีดุมตราสัญลักษณ์มหาวิทยาลัย ขนาดเส้นผ่าศูนย์กลาง ๑.๕ เซนติเมตร ๓ดุม มีกระเป๋าล่างข้างละ ๑ กระเป๋า เป็นกระเป๋าเจาะเฉียงเล็กน้อย ไม่มีใบปกกระเป๋ามีอินทรธนูประดับบ่าเสื้อทั้ง ๒ ข้างติดเข็มตราสัญลักษณ์มหาวิทยาลัยที่ปกเสื้อด้านหน้าทั้ง ๒ ข้างและให้ใช้เสื้อคอพับแขนยาวสีขาวผูกผ้าพันคอสีดำเงื่อนกลาสีผู้ได้รับพระราชทานครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเบื้องซ้ายด้วย(๓)กระโปรง ให้ใช้กระโปรงสีขาว ตีเกล็ดด้านหน้า ๒ เกล็ด และด้านหลัง ๒ เกล็ดยาวปิดเข่า ปลายบานเล็กน้อย(๔)รองเท้าหนังหุ้มส้นปิดปลายเท้าสีดำ ไม่มีลวดลาย ส้นสูงไม่เกิน ๑๐ เซนติเมตรและถุงเท้ายาวสีเนื้อเครื่องแบบปกติขาวของพนักงานมหาวิทยาลัยตามข้อ๔.๒.๑ ให้มีลักษณะตามรูปที่ ๕ แนบท้ายข้อบังคับนี้๔.๒.๒เครื่องแบบครึ่งยศ ลักษณะและส่วนประกอบเช่นเดียวกับเครื่องแบบปกติขาวเว้นแต่กางเกง หรือกระโปรงให้ใช้ผ้าสีดำและผู้ที่ได้รับพระราชทานเครื่องราชอิสริยาภรณ์ที่ได้รับพระราชทานตามที่ระบุในหมายกำหนดการหรือกำหนดการสำหรับผู้ได้รับพระราชทานเครื่องราชอิสริยาภรณ์ชั้นสายสะพายให้ประดับแต่ดาราโดยไม่สวมสายสะพาย๔.๒.๓เครื่องแบบเต็มยศลักษณะและส่วนประกอบเช่นเดียวกับเครื่องแบบครึ่งยศและผู้ที่ได้รับพระราชทานเครื่องราชอิสริยาภรณ์ให้ประดับเครื่องราชอิสริยาภรณ์ที่ได้รับพระราชทานตามที่ระบุในหมายกำหนดการ หรือกำหนดการสำหรับผู้ที่ได้รับพระราชทานเครื่องราชอิสริยาภรณ์ชั้นสายสะพายให้ประดับดาราและสวมสายสะพายที่ได้รับพระราชทานถ้าได้รับพระราชทานมากกว่าหนึ่งสายต้องประดับดาราของสายสะพายอื่นด้วยข้อ ๕การประดับเครื่องราชอิสริยาภรณ์ ให้ปฏิบัติตามประกาศสำนักนายกรัฐมนตรีเรื่อง ลำดับ เกียรติและระเบียบสำนักนายกรัฐมนตรีว่าด้วยการประดับเครื่องราชอิสริยาภรณ์ไทยข้อ ๖ให้พนักงานมหาวิทยาลัยแต่งเครื่องแบบปฏิบัติงานหรือเครื่องแบบพิธีการในการเข้าร่วมงานพระราชพิธี รัฐพิธี หรือพิธีต่าง ๆ ตามที่ระบุในหมายกำหนดการหรือกำหนดการและโอกาสอื่น ๆ ตามที่มหาวิทยาลัยกำหนดข้อ ๗ให้อธิการบดีรักษาการให้เป็นไปตามข้อบังคับนี้ประกาศ ณ วันที่ ๓๑กรกฎาคม พ.ศ. ๒๕๕๒เกษม สุวรรณกุลนายกสภามหาวิทยาลัยบูรพา[เอกสารแนบท้าย]๑.แบบแนบท้ายข้อบังคับมหาวิทยาลัยบูรพา ว่าด้วยเครื่องแบบพนักงานมหาวิทยาลัยบูรพาพ.ศ. ๒๕๕๒(ดูข้อมูลจากภาพกฎหมาย)วิภา/ผู้จัดทำ๔ พฤษภาคม ๒๕๕๔[๑] ราชกิจจานุเบกษาเล่ม ๑๒๖/ตอนพิเศษ ๑๑๘ ง/หน้า ๓๖/๒๐ สิงหาคม ๒๕๕๒